ขอเล่าว่าช่วง2อาทิตย์ที่แล้วมีเหตุการณ์ที่ทำให้หนูเปลี่ยนไป เกี่ยวกับเพื่อน คือมีเหตุการณ์ที่เพื่อนโทรมาเคลียร์กับหนู(โทรกลุ่ม4คน)แล้วเพื่อน3คนมีการตะคอกพูดเสียงดังใส่เคลียร์กัน เสร็จ จบด้วยการที่หนูเป็นฝ่ายออกจากกลุ่ม จากนั้นเวลาที่หนูได้ยินเสียงพวกเขามันทำให้หนูจะร้องไห้ รู้สึกจิตตก ทีแรกก็คิดว่าคงไม่มีอะไร แต่ทุกครั้งที่ได้ยินมันจะร้องไห้ตลอด จนตอนนี้รู้สึกไม่อยากที่จะได้ยินเสียงของพวกนั้นตลอดไป แล้วก็ไม่อยากออกไปเจอใคร+นอนไม่หลับด้วย รู้สึกว่าตัวเองโดดเดี่ยว สังคมไม่ต้องการ ไม่มีใครอยากคบ รู้สึกว่ามันแย่ที่สุดตั้งแต่เกิดมาเลย :(
สวัสดีค่ะ Bbb0331ภาวะเครียด ร้องไห้บ่อยๆ เพราะนึกถึงเหตุการณ์เลวร้ายที่เกิดขึ้น ทำให้นอนไม่หลับ เก็บตัวมากขึ้นดังกล่าวมานั้น อาจจะเป็นปฏิกิริยาปกติที่เกิดตามหลังเหตุการณ์ร้ายๆในชีวิต ซึ่งจะค่อยๆปรับตัวและปรับสภาพอารมณ์ได้เองภายในประมาณ 1-2 สัปดาห์ แต่หากอาการยังเป็นต่อเนื่องเรื้อรัง ทำให้ส่งผลต่อการไปเรียน การเข้าสังคม ทำให้พฤติกรรมการนอนเปลี่ยนแปลงไป อาจเข้าข่าย ภาวะซึมเศร้า โรคซึมเศร้า หรือการเปลี่ยนแปลงทางอารมณ์อย่างรุนแรงแนะนำการสังเกตอาการตนเอง เช่น เรื่องที่เคยชอบทำ แล้วอยู่ๆตอนนี้กลับไม่ชอบทำหรือไม่ หรืออาการที่เกิดขึ้น ทำให้ตนเองปลีกตัวออกจากสังคม มีความคิดอยากฆ่าตัวตายอยู่หรือเปล่า ถ้าใช่ อาจจะเข้าข่ายโรคซึมเศร้า ควรแจ้งผู้ใหญ่ที่ไว้ใจได้ให้ทราบ หรือไปพบแพทย์เพื่อตรวจประเมินสุขภาพจิตอย่างละเอียดต่อไปเบื้องต้นพักผ่อนให้เพียงพอ รักตัวเองให้มากๆ หาสิ่งที่เราชอบทำเพื่อเบี่ยงเบนความสนใจ ทำอะไรก็ได้ที่ทำแล้วรู้สึกสบายใจ ไม่จำเป็นต้องไปคิดมากถึงปัญหาหรือคนที่ไม่ได้สนใจความรู้สึกของเรา อาจจะเขียนระบายความรู้สึกออกมา ก็จะช่วยลดอาการลงไปได้บ้างเช่นกัน